**Seilingsbestemmelser - BSF klubbmesterskap 2017**

**0. Myndighet**

Organiserende myndighet er Bodø Seilforening.

**1. Regler**

Regattaene er underlagt Kappseilingsreglene 2017-2020 og seilingsbestemmelsene. Det seiles etter NOR Rating klasseregler. Det vil si at det kreves gyldig målebrev for å delta. Det vil bli benyttet alternative måltall som beskrevet i målebrev, der en skiller mellom pøsebane og distanseseilas, samt lite vind < 3m/s, mellomvind og mye vind >9m/s

**2. Beskjeder til deltagerne**

Beskjeder til deltagerne vil bli slått opp på regattakontoret. Skippermøte holdes fredag 8/9 kl 17.00 og lørdag 9/9 kl. 09.00. Regattakomiteen vil benytte seg av VHF kanal 72 til kommunikasjon med deltagerne.

**3. Endringer i seilingsbestemmelsene**

Eventuelle endringer i seilingsbestemmelsene vil bli oppslått før skippermøte samme dag de trer i kraft.

**4. Tidsprogram for kappseilasene**

**5. Klasser**

Det seiles i en eller to klasser avhengig av antall påmeldte båter

Klasseinndelingen vil bli foretatt etter at påmeldingsfristen utløper.

**6. Baneområde**

Baneområder blir vist på skippermøtene.

Står starter på land, vil start foregå som på tirsdagsregattaene, enten ved Grønnstaken mot land, eller ved bøyene ved Moloen.

Foregår start fra båt, vilstart legges i det best egnede området på baneområdet. Startbåten vil bære oransje flagg som markerer denne.

**7. Løpet**

Løpet vil bli gitt på skippermøte. Endringer og avkortinger i løpene blir annonsert på VHF kanal 72, og ikke med flagg. Dette endrer regel 32.1

**8. Starten**

Kappseilasene startes ved å bruke regel 26. Varselsignalet vil bli gitt 5 minutter før startsignalet. Gjelder ikke langseilasen, som kjøres som en vanlig tirsdagsseilas.

**9. Mål**

Mållinjen blir oppgitt på skippermøtet.

Eventuell avkorting gjøres senest når første båt runder det som da blir siste merke. Mållinje kan da bli ved neste merke. Informasjon om avkorting blir gitt på VHF kanal 72.

**10. Maksimaltid**

På de korte baneseilasene er maksimaltiden i mål 2 timer.

**11. Protester og søknader om godtgjørelse**

Protestfristen er 30 minutter etter at siste båt har fullført dagens siste seilas. Beskjed om protester vil bli slått opp på oppslagstavlen innen 30 minutter etter protestfristens utløp for å underrette deltagere om høringer hvor de er parter eller er nevnt som vitner. Høringene vil foregå snarest mulig etter dette.

Protestkomité oppnevnes ved behov på stedet av regattaledelsen.

**12. Poengberegning**

Lavpoengsystemet vil bli benyttet. Alle seilasene teller likt.

Fullfører mindre enn halvparten av startende båter i en klasse i en seilas, annulleres seilasen for klassen. Dette endrer regel 32.1

Distanseseilasen kan ikke strykes.

Tre baneseilaser er tellende. Blir det fire seilaser skal det dårligste resultatet strykes.

**13. Premier**

Vinnerne i hver klasse får Bodø seilforenings vandrepokaler, samt en premie som de får beholde til odel og eie.

**14. Merking av båter**

Alle deltagende båter skal ha gyldig seilnummer i minimum båtens storseil.

1**5. Ansvar**

Deltagere i Bodø Seilforening sitt klubbmesterskap deltar ene og alene på eget ansvar. Se regel 4 – Avgjørelse om å kappseile, i Kappseilingsreglene 2013– 2016.

**16. Forsikring**

Hver deltagende båt skal være forsikret med gyldig ansvarsforsikring.

**17. Spinnaker**

Alle båter gis rating ihht. målebrev som om en seiler med spinnaker / genaker dersom et slikt seil er aktivert i målebrev. Det gis ikke fradrag for å seile uten. Det kan ikke gjøres endringer i målebrev etter at påmeldingsfristen er utløpt.

**18. Tidtaking**

Det vil bli organisert tidtaking for lørdagens seilas, men alle skal i tillegg ta egen tid.

**Minner om at det skal tas hensyn til nyttetrafikk**